Koori liige Monika Tamla ütles, et võrreldes proovide algusega on laulmine küll sama vahva, kuid töö laulu õppimisel on kasvanud mitmekordseks. "Esinemispäev läheneb ja kõik võtavad seda tõsiselt. Tähelepanu on väga palju liigutustel, laul kipub jääma tagaplaanile. Ja kui keegi midagi laulus sassi ajab, siis ei kuule, kes eksis. Kui aga valesti liigud, on see kohe kõigile näha. Viimane proov süstis ikkagi enesekindlust, et saame hakkama," oli Tamla homse esinemise suhtes lootusrikas.